26.6.2023.
(13)
HR
Službeni list Europske unije
L 160/41
Portugal se iznimno složio s odricanjem od prava koja proizlaze iz članka 342.
UFEU-a u vezi s člankom 3.
Uredbe br.
1/1958 (8) i s time da se odluka donese i priopći na engleskom jeziku na temelju članka 297.
UFEU-a.
2.
DETALJNI OPIS MJERA
2.1.
Korisnik: operativna društva kćeri i djelatnosti (14)
SATA je operativni zračni prijevoznik koji posluje kao Sociedade Anónima (društvo s ograničenom odgovornošću) (9) i ima udio u drugim društvima sa sjedištem u ARA-i.
Društvo SATA osnovano je 1941. i u potpunom je vlasništvu regionalne vlade.
SATA je jedini dioničar društava SATA Internacional – Azores Airlines, S. A. („Azores Airlines”) i Gestão de Aeródromos, S.A. („SATA Gestão de Aeródromos” ili „SGA”) te organizatora turističkih putovanja Azores Vacations America, Inc. („Azores Vacations America”), koji je neaktivan i trenutačno u postupku likvidacije.
Osim toga, društvo SATA bilo je jedini dioničar još jednog organizatora turističkih putovanja, društva Azores Vacations Canada, Inc. („Azores Vacations Canada”), koje je već likvidirano (uvodna izjava 62.).
(15)
Svako upućivanje na društvo SATA ili poduzetnika korisnika koji ima koristi od potpore za restrukturiranje u ovoj odluci uključuje društvo SATA Air Açores i sva njegova društva kćeri, osim ako je drukčije navedeno kako bi se njegovo poslovanje kao zračnog prijevoznika (kao društvo „SATA Air Açores”) razlikovalo od djelatnosti njegovih društava kćeri.
(16)
SATA zapošljava približno 1 400 osoba, od čega 1 150 lokalno u regiji, što čini otprilike 10 % ukupno zaposlenih osoba u turizmu i 1 % ukupno zaposlenih osoba u Azorima, i 250 u Lisabonu (10).
Kako je opisano u odluci o pokretanju postupka (11) i odluci o proširenju postupka (12), društvo SATA pruža: i. izravno i putem društva kćeri Azores Airlines koje je u potpunosti u njegovu vlasništvu usluge zračnog prijevoza putnika i tereta na linijama u okviru obveza pružanja javne usluge i na komercijalnoj osnovi; i ii. putem društva SGA uslugu od općeg gospodarskog interesa u malim zračnim lukama i uzletištima u regiji.
U odjeljcima od 2.1.1. do 2.1.3. zasebno su opisana dva skupa djelatnosti.
2.1.1.
Obveze pružanja javne usluge društava SATA i Azores Airlines (17)
Radi kontinuiteta pružanja redovnog zračnog prijevoza na linijama kojima se povezuju Azori neke su usluge redovnog zračnog prijevoza putnika u regiji podložne obvezama pružanja javne usluge u skladu s Uredbom (EZ) br.
1008/2008 Europskog parlamenta i Vijeća (13).
Obveze obuhvaćaju, među ostalim, minimalnu učestalost letova, vremenske rasporede, kategoriju zrakoplova i maksimalni unutrašnji kapacitet konfiguracije, tarife, kontinuitet i vremensku točnost usluge te oglašavanje letova (14).
Obveze pružanja javne usluge pridonose smanjenju izolacije Azorskog otočja uzrokovane udaljenošću od kopna i vremenskim uvjetima, posebno zimi.
(18)
SATA Air Açores obavlja samo međuotočne letove u okviru obveza pružanja javne usluge uz ekskluzivnost i naknadu, a Azores Airlines obavlja letove s Azora u kontinentalni Portugal, na Madeiru i u međunarodna odredišta u okviru obveza pružanja javne usluge na linijama prema kontinentalnom Portugalu i Madeiri bez ekskluzivnosti i naknade.
U oba su slučaja te obveze utvrđene u ugovorima o javnoj nabavi usluga ili aktima o povjeravanju kojima
(8) Uredba Vijeća br.
1 od 15. travnja 1958. o određivanju jezika koji se koriste u Europskoj ekonomskoj zajednici (SL 17, 6.10.1958., str. 385./58.).
(9) Vrsta poduzeća Sociedade Anónima navedena je u Prilogu I. (Vrste poduzeća iz članka 1. stavka 1. točke (a)) Direktivi 2013/34/EU Europskog parlamenta i Vijeća od 26. lipnja 2013. o godišnjim financijskim izvještajima, konsolidiranim financijskim izvještajima i povezanim izvješćima za određene vrste poduzeća, o izmjeni Direktive 2006/43/EZ Europskog parlamenta i Vijeća i o stavljanju izvan snage direktiva Vijeća 78/660/EEZ i 83/349/EEZ (SL L 182, 29.6.2013., str. 19.).
(10) Podnesak Portugala od 2. prosinca 2021., Prilog 1. – Plan restrukturiranja i strateški plan društva SATA 2021.–2025., str. 21.–24. (11) Odluka o pokretanju postupka, uvodna izjava 7.
(12) Odluka o proširenju postupka, uvodne izjave od 7. do 9.
(13) Uredba (EZ) br.
1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (SL L 293, 31.10.2008., str. 3.).
(14) Na primjer, u Zakonu 105/2019, kojim se izmjenjuje Zakonska uredba 134/2015 (o dodjeli socijalne naknade za mobilnost građanima koji su korisnici zračnih i pomorskih usluga između kopna i Autonomne regije Madeira te između te regije i Autonomne regije Azori radi socijalne i teritorijalne kohezije), navedeno je da maksimalna cijena karte iznosi 30,00 EUR.